Document ID: /roh_data/filtered/fineweb-2-filterrobots_roh.jsonl.gz/3371

Malgrà l'atmosfera tendida pervia dals cravals enturn la «Reitschule» a Berna ha la chombra pitschna refusà ina moziun or dal Cussegl naziunal. Quella pretenda chastis da praschun da tranter in e tschintg onns per smanatschas u violenza cunter autoritads u policists.
La violenza cunter ils policists è bain creschida. Aifer ils ultims 15 onns è quella creschida per il traidubel. Dapi il 2009 n'èn las cifras però betg pli creschidas a moda significanta.
La decisiun
La chombra pitschna suonda uschia la recumandaziun da sia cumissiun e dal Cussegl federal. Chastis da praschun d'almain in onn na sajan betg commensurads, uschia l'argumentaziun. Cussegliera federala Simonetta Sommaruga ha empermess da far propostas co proteger meglier ils policists, quai aifer la segunda mesadad da l'onn.
RR novitads 21:00